Vita:Kincsem (versenyló)

message: Félve jegyzem meg, hogy Kisbér legalább olyan eredményes volt, mint ez a torztüdejű gebe! Róla miért nincs szócikk?!
Talán azért, mert még nem írtad meg. – VadszederkeMágika 2009. október 2., 08:35 (CEST)
thread_title:  Megjegyzések 

message: Szeretném eloszlatni ezt a tévhitet abból kiindulva, hogy néhai dédnagyapám volt a birtok jószágigazgatója, s ezt még életükben a Blaskovich fivérek mesélték el és mutattak erről feljegyzéseket. Ebből tudom,Hogy:
Történt egyszer, hogy a sőregpusztai uradalom lóistálójábanban az egyik kanca világra hozott egy nyeszlett kis csikót. A tulajdonos Blaskovics Ernő meglátván ezt a csikót azt mondotta az én dédnagyapámnak, hogy üssék agyon, mert „.. ezt a vézna csikót nem akarom itt a többiek között látni ..” Dédnagyapám alapvetően tisztelettudó volt kenyéradó gazdája felé, de ezt a parancsot nem volt szíve végrehajtani. Több száz jószág volt a kezére bízva, közülük többnek a világrajövetelénél ott volt. Egyébként is szerette a lovakat és nagyon szerette a kicsi selymes pofájú csikókat. Ígyhát megszegve gazdája parancsát a nyeszlett csikót eldugta az egyik bokszba, szénacsomót tett a boksz elé, szűkítendő a belátást és a csikó útját, „Gyereide” nevű terelő kutyáját pedig odaparancsolta a boksz elé vigyázni a csikóra. Sűrűn látogatta a csikót, édes tejjel itatta, s amikor a bokszhoz ért hívta kis védencét, hogy „gyere kincsem”, majd én vigyázok rád. Ő akkor nem gondolt, nem is gondolhatott arra, hogy egy világhírű lónak adott életesélyt és egyben nevet is.(Mint tudjuk ez a ló később KINCSEM néven aratta világra szóló és azóta is világrekordnak számító győzelmeit a pályákon szerte a világban.) Sokféle sztorit hallottam én magam is, de az igazságot kevésben leltem fel. Dédnagyapám és a kis nyeszlett csikó sztorija sincs leírva tudomásom szerint. Én magam a Fivérektől hallottam és ez számomra a hitelességet jelenti ma is.
Kincsem versenyeinek, sikereinek sztoriját már nem tudnám felsorolni. Van azonban egy pár szám ami élénken él ma is bennem. Így például az, hogy 54 versenyen indították el Kincsemet és mind az 54-et megnyerte. Volt azonban kettő, amit érdemes külön is megemlíteni. Két versenyen szándékosan, vagy véletlenül kutyát engedtek a versenypályára. Az addig vezető Kincsem megtorpant és egyszer vissza is fordult a pályán a kutyát meglátva. Indítói megóvták a futamot, amit újra kellett futni és természetesen Kincsem komoly előnnyel nyerte mindkét újra-futamot. Az Angol Királynő Epsoni Derby-jén is ez történt. Ez volt a második ilyen eset. (Az itt nyert csodálatos trófeát többször volt szerencsém tisztítani, fényesíteni a Blaskoch fivérek által alapított tápiószelei kúria múzeumban. Az arany és ezüst értékénél mindig többet jelentett számomra, hogy ismertem ennek igaz történetét is.) Mi történt ezzel a csodás képességű lóval a pályán a kutya láttán? Bármilyen furcsa megijedt a kutyától. Félt tőle, mert emlékezett arra, hogy a Sőregpusztai boksz előtt volt Gyereide és amikor ki akart jönni a bokszból hang nélkül megfogta a csikó csűdjét és visszaparancsolta a bokszba. Ez sokáig így ment, legalább is addig, amíg Dédnagyapám úgy nem találta, hogy most már kimehet a többi csikó közé. (Volt azonban egy másik négylábú barátja egy macska, amely sokszor feküdt Kincsem jászolába, vagy a boksz előtti szána csomó tetején.) Ernő Úr így figyelt fel egy alkalommal egy fürge csikóra, amelyik mindig elől járt a futásban. Egyre jobb formát mutatott a többi csikó között. Meg is kérdezte, hogy honnan ez a csikó, mert hogy eddig nem látta. Ekkor jött el az igazság pillanata Dédnagyapám számára, mert hazudni azt már nem. Meg kellett vallania, hogy nem hajtotta végre az Ernő Úr parancsát, hanem eldugta és dédelgetve felnevelte. Bevallotta bűnét és kérte: „ .. ne haragudjon rám az Úr ezért ..” Blaskovics Ernő nem sietve a megbocsátó válasszal megkérdezte: „ .. és mi a neve ennek a csikónak? .. „ „.. Kincsem ..”, mert, hogy Ő az én kis kincsem azota, hogy eldugtam a bokszban.
Jó, hát legyen, mondta ki a megbocsátó és maradást is jelentő szót Ernő Úr. Mint tudjuk ezt soha nem bánta meg, mert így volt és van emlékeinkben még ma is egy csodálatos képességű lovunk, nekünk Magyaroknak.
A szöveget a cikkből kimentettem és megfelelő információszerzés után majd visszateszem. – VadszederkeMágika 2009. október 2., 08:35 (CEST)
replies: text: Kedves Vadszederke, ezt nem lehet visszatenni, mert Kincsem soha nem indult „az Angol Királynő Epsoni Derby-jén”. Azt a derbyt  Angliában, rendezik meg a Surrey grófságbeli Epsom városának szélén az Epsom Downs-on (Epsom-i Dombság) a Derby Stakes-t, amely a századok során a világ legrangosabb versenyévé vált. A Kisbér (Buccaneer x Mineral) nevű ló volt az egyetlen magyar tenyésztésű ló, aki Epsom-ban Derby-t nyert.  üdv – – –Dencey  vita 2017. március 29., 20:32 (CEST)
Pingelek hozzá: . Apród vita 2017. március 29., 20:40 (CEST)
replies: text: :Nem kellett volna zavarni szegényt, a jószágigazgató kicsit túltolta a mesét. – – –Dencey  vita 2017. március 30., 09:13 (CEST)
thread_title:  Jószágigazgató bejegyzése 

message: A Vasárnapi Újság idézete a cikk szerint: " A kitűnő kancza jelenleg a „Csalogány"-nyal együtt Newmarketen van, hol mindkettőt az aug. l-jén tartandó nagy versenyekre ké­szítik elő".
Előtte  Kincsem neve is ugyanígy idézőjelben van. Ezekből úgy tűnik, hogy Csalogány is versenyló lehetett. Valahol volt egy cikk ahol említették is, hogy nem a macska neve volt, de azt most nem találom :(
Hoe Maco vita 2017. április 3., 08:29 (CEST)
 Feljebb viszont két helyen (egy képben és egy mondatban) meg volt említve, hogy Csalogány egy macska (Egy Csalogány nevezetű fekete-fehér nőstény macska volt a legkedvesebb cimborája, Kincsem a macska nélkül el sem indult a versenyére). A Vasárnapi Újságot, pedig ha idézi, akkor nem módosíthatja az idézetet, hogy közbevetőleg jegyzem meg, hogy Csalogány az macska. Vagy hogyan kellett volna az idézetnél megemlíteni, hogy macska? Apród vita 2017. április 3., 11:29 (CEST)
replies: text: A korabeli Vadász és Versenylap lapszámai szerint akkoriban egy Csalogány nevű magyar ló is futott a versenyeken. Egyidőben létezett a két "Csalogány", a versenyló és Kincsem kedvenc macska barátja is a Vasárnapi Ujság szerint.

text: Vadász és Versenylap: „Nálunk mind a politikai életben, mind versenyekben holt idény levén, politikus és versenykedvelő figyelme egyaránt a külföldre irányul. Az előbbiek a szerbek és törökök versenygései, az utóbbiak a hannoveri és hamburgi lóversenyek felé tekintenek, melyek elsejében Blaskovies Miklós és Ernő urak 2éves csikai Csalogány és Kincsem, újra diadalmaskodtak, mint ezt máshol közöljük. A hamburgi versenyeken ott lesznek : Hirnök, Zsibó, Kincsem, Csalogány, Konotoppa, Purveyor.” – – –Dencey  vita 2017. április 3., 13:45 (CEST)
Ezt viszont én nem tudtam, hogy Csalogány nevű ló is létezett akkoriban. Akkor hogyan legyen jelezve a szócikkben, hogy egy másik Csalogányról van szó? Apród vita 2017. április 3., 13:56 (CEST)

text: Jeleztem a VU idézet után forrásolva.– – –Dencey  vita 2017. április 3., 14:09 (CEST)
replies: text: :Köszönöm. Így már jó nekem. Apród vita 2017. április 3., 14:54 (CEST)
replies: text: ::Köszönöm, talán a macska is, a ló is a helyére került, mert a Kincsem filmben "Schulz" lett a neve.  – – –Dencey  vita 2017. április 3., 15:02 (CEST)
Kedves Apród! Szó szerint másoltam át a cikkből az idézetet, így nem értem, miért gondolod, hogy módosítottam? Egyébként volt egy ilyen gyanúm is, hogy macska és ló is csalogány néven volt (bár elég hülyén hangzik) de nem találtam rá forrást. Köszi Dencey a találatot :) (Úgy hallottam hogy a film alkotói nyilatkozták, hogy ők úgy tudták, hogy nem az volt a macska neve, lehet hogy ők is a másik lóra találtak rá). Hoe Maco vita 2017. április 5., 08:52 (CEST)

text: :Kedves ! Nem módosítottad az idézetet, abban amúgy az a legfontosabb a mondat értelmezése vonatkozásában:  "hol mindkettőt az aug. l-jén tartandó nagy versenyekre ké­szítik elő" Azaz Csalogányt felkészítették a futamra, ami azért a macskáknál nem szokás, hogy indulnak a lóversenyeken.– – –Dencey  vita 2017. április 7., 21:49 (CEST)
Nem mondtam, hogy módosítottad az idézetet, csak nem jól fogalmaztam meg, amit írni akartam. Mindenesetre megoldódott a probléma. Apród vita 2017. április 5., 12:01 (CEST)

text: Mivel a Csalogány nevű lóra találtam forrást a macska nevére pedig nem, kivettem a macskanevet. Egyszerűen a »macska« néven szerepel most már a szócikkben.  2016. szeptember 25., 17:06-kor‎ volt az utolsó szerkesztés, ezt az állapotot kezdtem bővíteni. Évekig a szócikkben volt a (Csalogány) macska, én csak békén hagytam a felfejlesztés során, viszont azóta egyetlen korabeli hiteles forrást nem találtam rá. Ha talál rá valaki hitelt érdemlő forrást, akkor majd beteszi. Pillanatnyilag „Schulz” néven létezik, a Kincsem című filmben megjelent neve alapján, de az a forgatókönyv író fantáziájának gyümölcse, egy  mesealak és nem a valóságban élt kedves tápiószentmártoni lóbarát cirmos szerintem. – – –Dencey  vita 2017. április 5., 20:57 (CEST)
thread_title: Macska